กลับมาจากการฉีดยารอบแรก แต่จี้หูดรอบ2 กลับมาบ้านได้3วันมีอาการแสบ เหมือนมีแผลฉีกตรงหูด แดงๆ ปกติไหมค่ะ?
สวัสดีค่ะ หูดหรือหูดหงอนไก่ที่อวัยวะเพศเป็นโรคติดต่อทางเพศสัมพันธ์ที่เกิดจากเชื้อฮิวแมน แปปิโลมาไวรัส (Human Papillomavirus: HPV) สามารถเกิดได้ทั้งชายและหญิง โดยอาการที่เห็นได้ชัดคือติ่งเนื้อที่มีลักษณะขรุขระ และมักขึ้นที่บริเวณอวัยวะเพศหรือทวารหนักการรักษามีทั้งการทายา การจี้ออก การผ่าตัด โดยหากขนาดของหูดไม่ใหญ่มากนัก แพทย์จะสั่งยาชนิดทาให้ผู้ป่วยใช้ทาบรรเทาอาการและช่วยให้หูดหงอนไก่หลุดออกไป การใช้ยาที่เป็นกรดจี้ก็คือเป็นการรักษาด้วยยาเช่นกัน ใช้เวลาประมาณ 4-6 สัปดาห์จึงจะเห็นผล ในกรณีที่หูดมีขนาดใหญ่เกินกว่าจะรักษาด้วยยาทา หรือการใช้ยาไม่ได้ผลอาจมีข้อบ่งชี้ในการผ่าตัด โดยแพทย์ที่รักษาจะคอยติดตามอาการอย่างต่อเนื่องและประเมินอาการเป็นระยะค่ะหลังการจากจี้หูดนั้น อาจมีอาการแสบและระคายเคืองบริเวณที่ทำได้ ซึ่งควรจะค่อยๆทุเลาไปภายในประมาณ 1-3 วัน ถ้ายังมีอาการเป็นมากอยู่ ควรกลับไปพบแพทย์อีกครั้งค่ะ